Dana Nanu este candidatul USR Alba Iulia la Primăria Alba Iulia. Dana Nanu a fost aleasă consilier local din partea PSD, iar apoi a fost dată afară din partid.
Între timp aceasta a devenit consilier independent.
Alegerea Danei Nanu pentru a candida a fost vehiculată de o bună perioadă de timp, în condițiile în care USR Alba și filiala locală au fost afectate de o serie de plecări.
Primul care a plecat, înapoi la PNL, a fost actualul primar Gabriel Pleșa, alături de o serie de membri.
Apoi, la nivel județean, din USR a plecat către PSD președintele partidului, deputatul Beniamin Todosiu.
Marți, 19 martie 2024, reprezentații USR Alba Iulia au comunicat oficial că Dana Nanu a fost aleasă pentru a fi candiatul formațiunii, la Primăria Alba Iulia.
Dana Nanu este o voce autentică și puternică a cetățenilor în Consiliul Local, recunoscută pentru abilitatea sa de a semnala derapajele actualei administrații și de a lucra împreună cu colegii consilieri USR pentru găsirea unor soluții concrete în beneficiul orașului nostru. A demonstrat un angajament deplin față de valorile noastre democratice și față de principiile sănătoase pe care USR Alba le are, au spus cei din USR Alba Iulia.
După excluderea din PSD, Dana Nanu, a dat în judecată partidul, iar un proces care încă nu s-a terminat are loc pe rolul Tribunalului Alba.
Urmăriți Alba24.ro și pe Google News
Dacă ți-a plăcut articolul: